**รายงานผลการดำเนินงานตามนโยบายรัฐบาลและการสั่งการของนายกรัฐมนตรี**

**พลเอก ประยุทธ์ จันทร์โอชา นายกรัฐมนตรี**

**กระทรวงแรงงาน**

**ระหว่างวันที่ ๑๒ – ๓๐ กันยายน ๒๕๕๗**

| **ลำดับ** | **นโยบายรัฐบาล/การสั่งการของนายกรัฐมนตรี** | **ความสอดคล้องกับรัฐธรรมนูญแห่งราชอาณาจักรไทย หรือแผนพัฒนาฯ ฉบับที่ ๑๑** | **มติคณะรัฐมนตรี** | | **การดำเนินงาน** | **การใช้จ่ายงบประมาณ** | **ผู้รับผิดชอบ** |
| --- | --- | --- | --- | --- | --- | --- | --- |
| **วันที่** | **สาระสำคัญ** | **แผนงาน/โครงการ/ผลการดำเนินการ รวมถึงปัญหาอุปสรรคในการดำเนินงานที่สำคัญ** |
| 1. | **ข้อสั่งการ นรม.**  ให้ทุกส่วนราชการจัดระบบการประชาสัมพันธ์เพื่อสร้างความเข้าใจแก่ประชาชนเกี่ยวกับการดำเนินงานตามนโยบายรัฐบาล โดยเน้นการประชาสัมพันธ์เฉพาะเรื่องที่ดำเนินการแล้วมีผลสัมฤทธิ์ และระมัดระวังการประชาสัมพันธ์เรื่องที่อยู่ระหว่างดำเนินการและทิศทางการดำเนินงานของรัฐบาล (16 ก.ย. 57) |  |  |  | กระทรวงแรงงานพร้อมทั้งหน่วยงานในสังกัดได้ดำเนินการประชาสัมพันธ์ผลการดำเนินงานตามภารกิจของแต่ละหน่วยงานลงในเว็บไซต์รวมทั้งสื่อประชาสัมพันธ์อื่นๆ เช่น วิทยุ โทรทัศน์ หนังสือพิมพ์ และสื่อสิ่งพิมพ์ต่าง ๆ เป็นต้น เพื่อเผยแพร่ให้ประชาชนทั่วไปรับทราบ |  | ทุกหน่วยงานในสังกัดกระทรวงแรงงาน |
| 2. | ให้ทุกส่วนราชการและรัฐวิสาหกิจจัดทำแผนปฏิบัติการ (Action Plan) ระยะ 1 ปี ของโครงการในความรับผิดชอบเสนอ รอง นรม.ที่กำกับการบริหารราชการพิจารณา โดยในระยะ 3 เดือนแรก ให้เร่งเบิกจ่ายงบประมาณสำหรับโครงการขนาดเล็กที่สามารถเริ่มดำเนินการได้ทันที ทั้งนี้ เป็นไปตามมติ คสช. (13 ส.ค. 57) ที่ให้ทุกส่วนราชการเตรียมความพร้อมเพื่อสามารถเริ่มเบิกจ่ายงบประมาณได้ในไตรมาสแรกของปีงบประมาณ 2558 (23 ก.ย. 57) |  |  |  | กระทรวงแรงงานได้จัดทำแผนปฏิบัติราชการประจำปีงบประมาณ พ.ศ. 2558 ส่งให้เลขาธิการคณะกรรมการพัฒนาการเศรษฐกิจและสังคมแห่งชาติเรียบร้อยแล้ว ตามหนังสือกระทรวงแรงงาน ที่ รง 0204.1/13827 ลงวันที่ 10 ตุลาคม 2557  นอกจากนี้ผู้บริหารกระทรวงแรงงานยังได้เร่งรัดหน่วยงานในสังกัดกระทรวงแรงงานให้การใช้จ่าย เงินงบประมาณเป็นไปตามแผนปฏิบัติการในเวทีการประชุมต่าง ๆ |  | สำนักงานปลัด กระทรวงแรงงาน |
| 3. | - |  | ๑๖ ก.ย. ๕๗ | ร่างพระราชบัญญัติประกันสังคม (ฉบับที่..) พ.ศ. .... | ๑) เมื่อวันที่ ๒๙ กรกฎาคม ๒๕๕๗ ที่ประชุมคณะรักษาความสงบแห่งชาติ (คสช.) มีมติเห็นชอบร่างพระราชบัญญัติประกันสังคม (ฉบับที่..) พ.ศ. …. โดยจะต้องเสนอให้สภานิติบัญญัติแห่งชาติ (สนช.) พิจารณาต่อไป  ๒) ครม.มีมติเห็นชอบให้เสนอร่างพระราชบัญญัติประกันสังคม (ฉบับที่..) พ.ศ. …. ของกระทรวงแรงงาน ที่คณะรักษาความสงบแห่งชาติ (คสช.) มีมติเห็นชอบให้เสนอ สนช. และให้เสนอคณะกรรมการประสานงานสภานิติบัญญัติแห่งชาติพิจารณาก่อนเสนอ สนช. ต่อไป |  | สำนักงานประกันสังคม |
|  |  |  | ๒๑ ต.ค. ๕๗ | ร่างพระราชบัญญัติประกันสังคม (ฉบับที่..) พ.ศ. .... (ต่อ) | ๓) ครม. มีมติเห็นชอบให้เสนอร่างพระราชบัญญัติประกันสังคม (ฉบับที่..) พ.ศ. …. ต่อ สนช. เพื่อบรรจุระเบียบวาระเป็นเรื่องด่วนและ สลค. ได้ส่งร่างดังกล่าวไปยัง สนช. เพื่อพิจารณาต่อไป |  |  |

สำนักงานปลัดกระทรวงแรงงาน

สำนักนโยบายและยุทธศาสตร์

กลุ่มงานวิเคราะห์และประเมินผล

5 พฤศจิกายน 2557